આ સવાલનો જવાબ થોડોક ટ્રિકી છે. નૉર્મલી કાર જે રીતે ડિઝાઇન કરવામાં આવે છે એ દૃષ્ટિ વિના ચલાવવી હોય તો આસપાસના લોકો માટે તો ઠીક, તેના પોતાના માટે પણ જોખમી છે. પણ જો હાથ કે પગમાં ખામી હોય એવા લોકો કારમાં મૉડિફિકેશન કરીને કાર ચલાવી શકતા હોય તો જોઈ ન શકતા લોકો માટે વિશિષ્ટ સેટિંગ ધરાવતી કાર કેમ ન બનાવી શકાય? માર્ક ઍન્થની રિકોબોનો નામના ભાઈ ર્ફોડની એસ્કેપ નામની કારમાં ખાસ પ્રકારની ટેક્નૉલૉજી ડેવલપ કરાવીને સ્પીડવે પર સડસડાટ દોડાવવાનું પરાક્રમ કરવા માટે જાણીતા છે. વર્જિનિયાની ટેક્નિકલ ટીમ અને એક કાર-કંપનીએ ભેગા મળીને જોઈ ન શકતા લોકો પણ રોડ પર સેફ્ટી સાથે વાહન ચલાવી શકે એવું સંશોધન કર્યું છે. માર્ક ઍન્થની રિકોબોનો નૅશનલ ફેડરેશન ઑફ ધ બ્લાઇન્ડ ઇન્સ્ટિટયૂટના એક્ઝિક્યુટિવ ડિરેક્ટર છે.